Sabinet | Volume 115, Issue 3260
Volume 115, Issue 3260, 2012
Die Kerkblad - Volume 115, Issue 3260, August 2012
Volume 115, Issue 3260, August 2012
Godvrugtige eerbied : van die redakteur
Godsvrug en eerbied. Dié twee hoort saam. Hulle kan nie van mekaar losgedink word nie. Waar godsvrug, kinderlike vrese van God is, daar is ook eerbied.
Gelowiges moet prakties en uitvoerend kerk wees : briewe van ons lesers
Author Andries Burger
Dankie vir die stimulerende artikels die afgelope twee publikasies onder andere oor die Heilige Gees, ons missionale roeping en die "Omkeerstrategie".
Die verdoemende krag van die Woord : uit die Woord
Source: Die Kerkblad 115, pp 3 –5 (2012)
Skok die inhoud van 2 Konings 2:23-24 jou? Vul dit jou met afgryse oor wat met die seuntjies gebeur? So kort en bondig as wat dit in die Bybel opgeskryf is, so moeilik is dit om dit te verstaan. Dit is asof die optrede van Elisa 'n mens grief. In jou hart wil jy tog vra: Elisa, was dit nou nodig?
Karaktereienskappe van God se koninkryk : hoofartikel
Samevattend kan daar 12 karaktereienskappe van God se koninkryk onderskei word.
Leef jou identiteit in die wêreld uit! : brandpunt
Die begrip "identiteit" gaan oor die vraag: Wie is jy? Die relevansie van hierdie vraag vir Christene (en uiteraard vir die kerk) word vandag al hoe meer op die voorgrond gestoot wanneer besin word oor die waardes wat Christene uitbeeld, uitleef, binne 'n gesekulariseerde samelewing uitstraal.
Waar kry ek my waardesisteem? : fokusartikel
Author L.M. (Lourens) Kruger
Die oorsprong van 'n waardesisteem is baie belangrik. Dit behoort tot die wese van die mens. Dis prakties gerig op die dinge waarmee jy elke dag te doen kry. 'n Waardesisteem bepaal jou doen en late in alle omstandighede.
My waardesisteem is in die wil van God gewortel : fokusartikel
Author J.F. (Koos) Mouton
Elke mens leef volgens 'n bepaalde siening (waarde) ten opsigte van die lewe van elke dag. Dit kan goed wees - of sleg. Goed is wat vir daardie mens goed is volgens wat sy beskouing is oor die lewe en die omgewing waarin hy/sy woon. Sleg is wat volgens sy/haar skade aan die lewe en omgewing kan berokken. Dit is natuurlik ook vanselfsprekend dat nie alle mense se waardesisteme dieselfde sal wees nie. Wat vir die persoon uit Europa 'n stel norme en reëls is waarvolgens opgetree word, is nie noodwendig dieselfde as vir die man en vrou uit Afrika nie.
My waardesisteem bestaan uit Bybelse beginsels en norme : fokusartikel
Author P.J. (Petrus) Van Blerk
Iewers in elke onderneming se ontvangslokaal is daar gewoonlik 'n vertoonbord met die visie, missie en waardes van die bepaalde instansie. In meeste leerlinge se studiegidse is daar gewoonlik ook plek vir die skool se waardes. Die woorde eerlik, integriteit, hulpvaardig, opreg en diens word meermale gebruik.
My waardesisteem en my verhouding tot my medemens : fokusartikel
In die eerste hoofstuk van sy Bergrede (Matt. 5:13) noem Jesus sy volgelinge onder andere "die sout van die aarde". Die boodskap is duidelik dat ons enersyds geroep word om 'n seën te wees vir ons omgewing en andersyds om in totale onderskeiding van die ongelowige wêreld te leef. Christenskap beteken dus nie dat ons - ook wat ons waarde sisteem betref - so veel as moontlik soos die ongelowige wêreld moet lyk nie, maar dat ons juis heeltemal anders moet lyk en doen. Ons weet immers, sê Johannes, dat ons uit die dood in die lewe oorgegaan het ... "omdat ons die broers liefhet" (1 Joh. 3:14). Daarmee het ons in die enjinkamer van ons unieke, Christelike waardesisteem aangeland. Dit gaan oor die liefde wat God aan ons bewys het toe Hy sy Seun gegee het (en die Seun Hom láát gee het!) sodat "elkeen wat in Hom glo nie verlore sal gaan nie, maar die ewige lewe sal hê" (Joh. 3:16). Dit is dáárdie volmaakte liefde, sê Paulus in sy tweede brief aan die Korintiërs (5:14), wat ons dwing en ons daartoe bring om God se liefde soos 'n aflosstok vir mekaar aan te gee.
My waardesisteem in my huwelik en gesin : fokusartikel
Author A.S.A. (Stefaans) De Bruyn
Die sogenaamde "huistafels" in die Bybel verduidelik hoe lede van 'n gelowige gesin teenoor mekaar moet optree (Ef. 5:21 - 6:9; Kol. 3:18 - 4:1; 1 Pet. 3:1-7).
My waardesisteem as landsburger en in my politiek : fokusartikel
Source: Die Kerkblad 115, pp 22 –23 (2012)
Die owerheid is deur God ingestel en dit bepaal my politieke standpunte (Rom. 13:1-7; 1 Pet. 2:13-17)
Wat is my waardesisteem? Sekerlik die dinge wat vir my kosbaar is. Omdat ek 'n dissipel van Jesus Christus is, is Hy vir my die heel kosbaarste. Deur Hom is ek met my hemelse Vader versoen. Die Heilige Gees lei my as gelowige in goeie burgerskap.
My waardesisteem in my beroep en werksplek : fokusartikel
Author J.J. (Johan) Jordaan
Source: Die Kerkblad 115, pp 24 –25 (2012)
As Christen is my beroep nie 'n lukraak saak sonder diepte en verantwoordelikheid teenoor God nie. My werksplek is deel van my lewe.
My waardesisteem ten opsigte van die skepping : fokusartikel
Die tweede Algemene Sinode van die GKSA het in Januarie vanjaar 'n openbare getuienis oor die ekologiese krisis in Suid-Afrika en die wêreld aanvaar. Dit was die eerste keer dat 'n sinode van ons kerke hom so duidelik en ondubbelsinnig oor hierdie saak uit gespreek het. In die getuienis word bely dat God die Skepper van alle dinge en ook die mens is, dat die mens se verhouding met God en die skepping deur die sondeval vertroebel is en dat God weer in en deur Jesus Christus en sy Gees herstel en vernuwing in sy verhouding met die mens, die verhoudings tussen mense onderling en die mens se verhouding met die skepping bewerk. Verder spreek die Sinode sy kommer uit oor onbeteuelde bevolkingsaanwas in die wêreld, die misbruik van hulpbronne ter wille van welvaart en die uiters oneweredige verspreiding van welvaart op aarde wat sommige mense in ellende laat terwyl ander in oorvloed lewe.
Ds. Japie Venter : 18 Februarie 1936 - 17 Junie 2012 : in dankbare herinnering
Wyle ds. Japie Venter kon hierdie woorde van die apostel Paulus ook met waarheid as sy eie nágespreek het! As daar één mens is van wie ek absoluut oortuig is dat hy 'n uitverkore kind van die HERE is en 'n vrome lewe geleef het, dan is dit ds. Japie Venter. Hy was 'n pligsgetroue en toegewyde dienskneg van die Here Jesus, wat nooit geskroom het om uit sy pad te gaan vir hulle wat sy hulp nodig gehad het nie.
Uitreik na Mocuba, Mosambiek : van oraloor
Source: Die Kerkblad 115, pp 30 –31 (2012)
"Na verlede jaar se ongeluk het die mense gesê dat die voorvader geeste julle getoor het en dat julle nie weer gaan terugkom nie, maar julle besoek het bewys dat dit nie waar is nie." Met hierdie woorde het een van die predikante naby Mocuba ons gegroet nadat ons hierdie jaar 'n baie geseënde uitreik gehad het.
GK Nylstroom vier 15-jarige bestaan : van oraloor
Author Henk Kruger
Die Geref. Kerk Nylstroom is een van die jongste Gereformeerde gemeentes - 'n jong loot uit een van die oudste stamme, die Geref. Kerk Waterberg, wat kort na die stigting van die Gereformeerde Kerk in 1859 op Rustenburg op Nylstroom tot stand gekom het.
Net ná Uniewording gebore! : van oraloor
Om iemand te mag ken wat so pas 102 somers en ook winters agter die rug het, gebeur nie elke dag nie. Om vir tannie Jansie van Tonder in die Geref. Kerk Pretoria te mag ken, maak die voorreg nog soveel groter! Haar helder verstand, skerp waarneming en belangstellings maak dat ons die Here oor haar moet dank. Sy kan vir jou sê dat ds. Van der Walt (ds. NH van der Walt - hy was in Middelburg van 1908-1925) haar nog gedoop het. Met net soveel sekerheid sê sy dat ds. WJ Postma predikant was toe sy belydenis van geloof afgelê het. Sy kan nog só goed onthou hoe dit was toe die land anders was. Jan Smuts, DF Malan, JG Strijdom om maar enkeles te noem, leiers van lank gelede, gebeure van lank gelede, is aan haar nie onbekend nie. Sy is immers net 'n maand ná Uniewording gebore. Sy kan nou nog met 'n glimlag vertel wat het Jan Smuts en die Jingo's aangevang!
Negende Suid-Afrikaanse Kongres vir Calvynnavorsing : van oraloor
Dit sou miskien 'n goeie vraag vir 'n vasvrakompetisie gewees het: "Wat het die Olimpiese Spele en Calvyn in gemeen?" Die antwoord is egter eenvoudig. Soos reeds sedert 1980 die geval, vind in klokslag dieselfde seisoen as die Olimpiese Spele ook die vierjaarlikse Suid-Afrikaanse Kongres vir Calvynnavorsing plaas. Vanjaar is dit dus alreeds die negende in 'n ry, wanneer die kongres van 15 tot 17 Augustus met Aros as gasheerinstansie in Pretoria plaasvind. Met die wêreldwye oplewing in Calvynbelangstelling ná die Calvynjaar 2009, strek die ontstaan van hierdie besondere kongres sover terug as Amsterdam, 1978, toe daar vier Suid-Afrikaners aan die destydse Internasionale Kongres vir Calvynnavorsing by die Vrije Universiteit deelgeneem het.
Predikant ontvang doktorsgraad in die VSA : van oraloor
Author Hennie Steenkamp
Dr. Naas Ferreira van die Geref. Kerk Rietvallei (Pretoria) het op 24 Mei 2012 tydens die gradeplegtigheid van die Westminster Theological Seminary in Philadelphia (VSA) die graad D.Min (Doctor of Ministry) ontvang. Sy studie was baie spesifiek op die saak van "Urban Mission" (Stedelike Bediening) gefokus.
Tydige en aktuele boek oor selfmutilasie verskyn : van oraloor
Die noodkreet van jong mense wat hulleself sny, is 'n tydige en aktuele boek uit die pen van Wentzel Coetzer. Met hierdie publikasie slaag Coetzer daarin om die feite rondom self-mutilasie (self-besering) op 'n wetenskaplike, maar tog verteerbare manier weer te gee. Self-mutilasie word as die hedendaagse "anorexia" onder jong mense ge-ag.